Текущи новини

Дата на публикуване:08.06.2017г.

**Кратък текст на новината:**

**ВАЖНО ЗА СЕДМОКЛАСНИЦИТЕ И ТЕХНИТЕ РОДИТЕЛИ ОТНОСНО УЧАСТИЕ В ДЪРЖАВНИЯ ПРИЕМ В НЕСПЕЦИАЛИЗИРАНИТЕ УЧИЛИЩА В ОБЛАСТ СМОЛЯН ЗА УЧЕБНАТА 2017/2018 Г.**

**Съдържание на новината:**

**Уважаеми родители**,

**Уважаеми седмокласници**,

1. През учебната 2016 – 2017 г. **учениците в VІІ клас завършват основно образование съгласно Закона за предучилищно и училищно образование**. Документът, с който завършват основно образование в VІІ клас е свидетелство за основно образование с годишните оценки от предметите, изучавани в VІІ клас.
2. **От новата учебна година – 2017 – 2018 г. повече няма да има обучение в VІІІ клас в основните училища, което налага всички ученици, които завършват седми клас да кандидатстват в училище с гимназиален етап**.

          Учениците от средните училища могат да продължат образованието си в тях като също кандидатстват за предлаганите паралелки, но могат да изберат и професионална или профилирана гимназия.

          Постъпването в Спортно училище „Олимпийски надежди” град Чепеларе става с отделни изпити, провеждани от училището и извън централизираната процедура за прием, като със заповед № РД 09-115 от 24.02.2017 г. на Министъра на младежта и спорта е утвърдена една паралелка с прием на ученици в VІІ клас с 4 вида спорт.

**Със заповед на началника на Регионалното управление на образованието –Смолян са определени по училища броят на паралелките за прием в VІІІ клас в дневна и задочна форма на обучение, броят на местата в тях и профилите и специалностите от професии - публикувана на сайта на РУО в секция** **ПРИЕМ, а за учениците, които ще кандидатстват в V клас в секция Ученици.**

**Подаване на заявление за участие в класирането се извършва по един от следните начини:**

**1.Подаване на заявление за класиране по електронен път с входящ номер и идентификационен код**

   С цел улесняване подаването на заявления за прием за учебната 2017/2018 година е разработена електронна система със следните адреси за достъп: [https://priem.mon.bg](https://priem.mon.bg/) или [https://7klas.mon.bg](https://7klas.mon.bg/)   Входът в системата се осъществява с **Вх. № и код за достъп**, налични в служебните бележки на учениците,получени от училището.

Разработената електронна система позволява да се подава електронно заявление по един от следните начини:

**1.             от домашния компютър;**

**2.             в училището,в което са завършили 7 клас, осигуряващо съдействие за това;**

**3.             в училище-център за подаване на заявления**

При подаване на заявление е необходимо предварително да са обмислени желаните специалности по професии и/или профили,както и тяхната поредност при подреждането.

**ВНИМАНИЕ! ПОДАВАНЕТО НА ЗАЯВЛЕНИЕ В ЕЛЕКТРОННАТА СИСТЕМА Е ЕДНОКРАТНО!**

Учениците следва да представят в училището за съдействие или в училището-център получената служебна бележка с резултати от изпитите.

При избиране на **ПРОФЕСИОНАЛНА ПАРАЛЕЛКА** задължително се представя/прикачва (сканирано в **pdf** формат) и МЕДИЦИНСКО СВИДЕТЕЛСТВО.   Без него желанието за професионална паралелка няма да бъде отчетено при класирането.

Ученици, желаещи да кандидатстват в друга област, могат да направят това от домашния си компютър или като се явят лично в Регионалното управление на образованието на съответната област!!!

Препоръчваме Ви след 15.06.2017 г. да проверите в електронната система ([https://priem.mon.bg](https://priem.mon.bg/) или [https://7klas.mon.bg](https://7klas.mon.bg/))верността на въведените оценки от свидетелството за основно образование.

**2.Подаване на заявление за класиране на хартиен носител.**

**Във всяка община на територията на област Смолян ще има център за оказване на съдействие за подаване на заявление по електронен път и/или за подаване на заявление на хартиен носител,за учениците от училищата на територията на съответната община.**

**Във всеки център ще има необходимия брой заявления, както и информация за училищата и паралелките, в които можете да кандидатствате. Заявлението на хартиен носител задължително следва да има входящ номер в платформата и в регистрационната книга.**

**Центрове за подаване на документи за участие в І и ІІІ етап на класиране за прием на ученици, кандидатстващи след завършен VІІ клас:**

**Баните**:

СУ „Христо Ботев”, ул. “Иван Вазов” № 10

**Борино:**

СУ „Никола Й. Вапцаров“, ул. „Христо Ботев“ № 29

**Девин:**

ЦПЛР-ОДК ул. „Орфей“ № 2

**Доспат**:

СУ „Димитър Благоев”, ул. “Капитан Петко войвода” № 3

**Златоград:**

СУ „Антим І“, ул. „Антим І“ № 10

**Мадан:**

Сграда на Общинска администрация, ул. „Освобождение“ № 14, ет. 3, каб. 303

**Неделино:**

СУ „Св. Св. Кирил и Методий“, ул. „Напредък“ № 93

**Рудозем:**

СУ „Св. Св. Кирил и Методий “, ул. „Хан Аспарух“ № 1

**Смолян:**

Гр. Смолян, кв. Райково-Читалище „Орфееви гори”, ул. „Гимназиална” № 2

**Чепеларе:**

ЦПЛР-ОДК, ул. „Мургавец“ № 9

**Работно време на центровете:**

І класиране: в работните дни от 16.06 до 22.06., включително, -от 08.00 до 18.00 часа и на 17.06.(събота) – от 08.00 до 16.00 часа

ІІІ класиране: от 11.07 до 13.07., включително, – 08.00 до 18.00 часа

**Приемащите училища вече са обявили начина на формиране на бала за прием – посочен е в заповедта за утвърждаване на държавния план – прием. Освен на сайта на Регионално управление на образованието гр. Смолян във всеки център ще има заповед с утвърдения държавен план-прием за учебната 2017/2018 година, където можете да направите допълнителна справка и направите избор как да подредите желанията си.**

**От страна на изградените комисии във всеки център можете да получите допълнителна подкрепа и указания относно избора и начина на кандидатстване.**

* ученикът се състезава за всяко училище с бал образуван по предложения от училището начин - т.е подходът е различен или в едно училище изпитът по БЕЛ/математика може да се утроява, за друго да се удвоява, а за трето училище да се взема само единично;
* задължително в балът на всеки ученик влизат точките от национално външно оценяване по **БЕЛ и по математика**;
* балът се образува с **точки,** а не с оценки;
* при формиране на бала участват общо **6 елемента** – 4 елемента от изпити, 2 елемента от оценки от свидетелството, превърнати в точки. Училищата са посочили за кой изпит оценката се включва единично, удвоява ли се или се утроява. Този начин на образуване на бал бе използван и досега при приема след VІІ клас, но се сумираха оценки, а не точки, това е разликата - оценки вече няма, а само точки.
* **новото е, че ученикът образува своя бал с каквито точки е постигнал на изпитите, дори и те да са много малко или да са 0.**
* Няма да има превръщане на малкия брой точки в двойки и така няма да се пречи на възможността учениците да продължат образованието си. Учениците обаче с ниски точки на изпитите няма да имат големи възможности да избират и ще бъдат приети там, където има свободни места и няма други кандидати с по- висок бал.
* **Ученик не** **може да участва в трите класирания, ако има незавършено основно образование** **-** **ако има двойки по балообразуващите предмети или други предмети. В такива случаи ученикът ще може да кандидатства след като си вземе поправителните изпити, но кандидатства само за останалите свободни места.**

1. Начинът на кандидатстване и приемане ще прилича на опита от досегашния прием след VІІ клас, но сега вече ще важи за всички ученици. Няколко са основните моменти в този начин на **централизирано за областта кандидатстване и класиране**:

* няма ограничения на броя желани паралелки, които може да посочват – желателно е да се вписват по – голям брой паралелки;
* периодът на подаване на документите е веднага след края на учебната година и получаване на свидетелствата за основно образование – **16 – 22 юни 2017 г.;**
* **заявление подават дори и ученици от средните училища, които желаят да останат в същите училища като вписват желаната паралелка на първо място;**
* паралелки, които са с брой ученици много под минимума, ще бъдат закрити и учениците ще бъдат преразпределени по останалите паралелки според следващите им желания и бал;
* програмен продукт класира учениците според бала и начина на подреждане на желанията;
* свободните места в наличните паралелки ще продължават да се заемат при второ и трето класиране чрез програмния продукт и до началото на учебната година в самите училища.

В класирането имат право да участват всички ученици, успешно завършили VІІ клас, включително учениците, които не са се явили на НВО по БЕЛ и математика, като резултатът от НВО по БЕЛ и математика при балообразуването се приема за 0 точки. Информация за приетите ученици на първо класиране се обявяват до 27.06.2017 г., съгласно утвърдения график от министъра 

Учениците, които не са класирани на І етап участват във ІІ етап на класиране автоматично. Класираните на І етап ученици се записват в училището, в което са класирани. Учениците, които желаят да участват във ІІ етап на класиране подават заявление в училището, в което са класирани на І етап. Участниците във ІІ класиране запазват мястото си от І класиране само ако не бъдат класирани на по-предно свое желание.

В трети етап на класиране участват ученици, които:

-не са приети;

-не са кандидатствали до момента.

Документи за участие в трети кръг на класиране ще се подават отново в центровете за времето от 11.07 до 13.07.2017 година включително.

След трети етап на класиране, ако записаните ученици в дадената паралелка са под норматива за минимален брой, началникът на РУО закрива паралелката, а учениците се насочват към паралелки, в които има свободни места.

**Областна комисия по приемането на ученици след завършен VII клас за учебната 2017/2018 година.**

**Публикувано от:**  
Анастасова, Радка  
СТАРШИ ЕКСПЕРТ ПО ИНФОРМАЦИОННО ОСИГУРЯВАНЕ